proxectonos/corpus_dominio_legal_administrativo_tmp huggingface dataset:
04/11/2009 | Administración LocalMunicipal
Ames
Anuncio de aprobación inicial de modificación de ordenanzas de prezos públicos

Anuncio En sesión plenaria celebrada o 29 de outubro de 2009 prestouse aprobación inicial á modificación das ordenanzas que a continuación se indican: - Ordenanza reguladora do prezo público polos servizos culturais e deportivos. - Ordenanza reguladora do prezo público pola utilización das instalacións deportivas e culturais de propiedade municipal. - Ordenanza reguladora do prezo público pola prestación dos servizos da escola de música do concello de Ames. - Ordenanza reguladora do prezo público pola prestación do servizo de gardería infantil municipal do concello de Ames. - Ordenanza reguladora do prezo público pola utilización do complexo da piscina cuberta municipal de Ames. Pola presente, sométese a exposición pública polo prazo de 30 días hábiles a efecto de exame e reclamacións. Para o suposto de que non fosen presentadas reclamacións, a aprobación inicial quedará elevada a definitiva de xeito automático. Ames, 2 de novembro de 2009 O alcalde Carlos A. Fernández Castro
04/11/2009 | Administración LocalMunicipal
Fene
Intervención
Aprobación provisional ordenanzas fiscais

Aprobación provisional modificación ordenanzas fiscais. De conformidade co establecido no artigo 17 do Real Decreto lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, o Concello de Fene, en sesión celebrada o día 26 de outubro aprobou provisionalmente as modificacións das ordenanzas fiscais nº 23 reguladora do imposto de vehículos de tracción mecánica, nº 27 reguladora do imposto de bens inmobles e ordenanza xeral de xestión e recadación dos tributos e outros ingresos de dereito público. O que se expón ó público durante un periodo de trinta días hábiles de conformidade co disposto no artigo 18 do RDL 2/2004. Transcorrido o periodo de exposición pública sen presentar reclamacións, os acordos provisionais quederán definitivamante aprobados. Fene, a 27 de outubro do 2009. O Alcalde-Presidente Asdo: Iván Puentes Rivera.
04/11/2009 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración e instalación de sinalización interpretativa e folletos interpretativos de ruta (Camiños Milenarios de Santo André de Teixido, 2ª fase) para o Plan de Dinamización de Produto Turístico Ferrol - Ortegal

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 09/8324 2. Obxecto do contrato: SUBMINISTRACIÓN E INSTALACIÓN DE SINALIZACIÓN INTERPRETATIVA E FOLLETOS INTERPRETATIVOS DE RUTA (CAMIÑOS MILENARIOS DE SANTO ANDRÉ DE TEIXIDO, 2ª FASE) PARA O PLAN DE DINAMIZACIÓN DE PRODUTO TURÍSTICO FERROL - ORTEGAL 3. Prazo de eXecución: Dous meses A) Tramitación: Urxente B) Procedemento: aberto (con multiplicidade de criterios de adxudicación). A) Presuposto sen IVE: 51.724,14 euros B) Imposto sobre o Valor Engadido (IVE): 8.275,86 Euros C) Presuposto TOTAL (A+B): 60.000,00 Euros 6. Garantía provisional: non se esixe.7. Garantía definitiva: 5% do importe da adxudicación IVE excluído.8. Requisitos específicos do contratista: Ver cláusula 7 do Prego. A) Data límite de presentación de ofertas: nas horas de oficina de 9.00 a 13.00 h dentro do prazo de 8 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: admitidas, ata tres; versarán sobre: maior número de unidades de folletos, idiomas ou calidades de material.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 22 de outubro de 2009 O Presidente, O Secretario, Salvador Fernandez Moreda José Luis Almau Supervía
04/11/2009 | Administración LocalMunicipal
Fene
Intervención
Aprobación inicial expediente modificación de crédito TC 05/09

O Pleno do Concello de Fene, en sesión celebrada o día 26 de outubro, aprobou inicialmente o expediente de modificación de créditos nº 5/09, de transferenza de crédito entre partidas de distinto grupo de función, por importe de 6.000,00 €. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, a 27 de outubro do 2009. O Alcalde, Asdo.: Iván Puentes Rivera.
04/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26700. Colocación de paneis informativos

A N U N C I O CLAVE: DH W.15.26700 Patronato do Museo Etnográfico con CIF G15788631, e con enderezo en O Pazo, s/n.15613 A Capela. Solicita AUTORIZACIÓN para colocación de paneis, na zona de policía do río Sesín, no lugar de Grunxel, na parroquia de Santiago da Capela, no T. M. de A Capela. As obras solicitadas consisten na colocación de nove paneis explicativos soportados por estructuras de madeira de piño. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 21 de outubro do 2009. O Xefe de Servicio da Zona Galicia Norte Asdo. Luis García Alonso.
04/11/2009 | Administración LocalMunicipal
A Laracha
Anuncio notificación retirada vehículo abandonado. M-2789-LU

Tendo intentada a notificación a D. Julio Cesar Vadillo Ortega, sendo devolto polo servizo de Correos por ausente en reparto na dirección que consta no expediente e, estando en trámite expediente de retirada de vehículo abandonado da sua propiedade Seat Málaga con matrícula M-2789-LU, segundo dispón o artigo 59.5 da Ley 30/1992, de 26 de novembro, de Rexime Xuridico das Administracions Publicas e do Procedemento Administrativo Común, procédese á súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados a quen debe servir de notificación, informandolles do seguinte: “Con base no preceptuado nos Artígos 63 y 292 II b do Código da Circulación e 31 y 41 da Orden do Ministerio do Interior de 14 de Febrero de 1974, vixentes segundo a Ley sobre Trafico, circulación de vehiculos a motor e Seguridade Viaria; e Artigo Segundo da modificación a mesma de 22 de Abril de 1999; pola presente RESOLVO: PRIMEIRO: O deposito do vehículo marca Seat Málaga, matricula M-2789-LU, por considerarlo ABANDONADO, con base no informe da Policia Local de data 02 – 09 – 2009.- SEGUNDO: Notifíquese a quen figura como titular, D. JULIO CESAR VADILLO ORTEGA (308.950.171), con domicilio a efectos de noitficaciones en la Avda. Juan de Austria, 26, 4º B, Alcalá de Henares - Madrid; para que se faga cargo do mesmo, no improrrogable prazo de QUINCE DIAS, ou no caso contrario, a Administración, procedería a sua retirada e posterior tratamento do mesmo como de residuo sólido, resarcíndose dos gastos que se derivasen de tales actuacions. A Laracha 23 de Outubro de 2009. Asdo. O Alcalde. José Manuel López Varela.-“ Contra a presente resolución poderá interpoñer recurso contencioso-administrativo, podendo interpoñer potestativamente o recurso de reposición no prazo de UN MES, perante o organo que dictou o acto. Non pode interpoñer o recurso contencioso-administrativo ata que sexa resolto expresamente ou se producira a desetimación do recurso de reposición interposto. O prazo para interpoñer o recurso contencioso-administrativo perante o xulgado do contencioso-administrativo será de DOUS MESES a contar desde o dia seguinte a notificación do acto se fora expreso. Se non o fose será de SEIS MESES e contarase a partir do dia seguinte ó dia que se produza o acto presunto. Asi mesmo advírteselle da posibilidade de utilizar calquera outro recurso que estime precedente. A Laracha, 23 de Outubro de 2009. O ALCALDE. David Sebastian Mañe Gaspe.-
04/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26709. Peche de parcela

A N U N C I O CLAVE: DH W.15.26709 D. Oscar Casto Martínez Martínez con CIF XXXXXXXXX, e con enderezo en Vilacornelle, nº 34, O´ Val.15541 Narón. Solicita AUTORIZACIÓN para peche de parcela, na zona de policía do río imnominado, no lugar de Vilacornelle, na parroquia de O´ Val, no T. M. de Narón. As obras solicitadas consisten na peche de parcela realizado mediante muro de pedra no frente da parcela e postes e malla metálica no lateral de mesma. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 21 de outubro do 2009. O Xefe de Servicio da Zona Galicia Norte Asdo. Luis García Alonso.
04/11/2009 | Administración LocalMunicipal
Fene
Intervención
Anuncio de delegación na Deputación Provincial da Coruña o exercicio de competencias tributarias

ANUNCIO O Pleno do Concello, en sesión extraordinaria celebrada en data 26 de outubro de 2009, adoptou o seguinte acordo, cuxa parte dispositiva di: “PRIMEIRO.- Delegar na Deputación Provincial de A Coruña o exercicio de competencias tributarias nos termos e condicións recollidos nas Bases para a prestación de Servizos Tributarios aos Concellos da provincia, aprobadas pola Corporación Provincial en sesión plenaria celebrada o día vintanove de xuño do ano dous mil un, todo elo respecto das seguintes materias: - Xestión, inspección e recadación voluntaria e executiva do Imposto sobre Vehículos de Tracción Mecánica ou do imposto municipal que o complemente ou sustitúa no futuro. - Recadación voluntaria e executiva das seguintes taxas e prezos públicos de carácter periódico anual e notificación colectiva mediante padrón: - Taxa pola recollida de residuos sólidos urbanos, tratamento e eliminación dos mesmos. - Taxa pola utilización privativa ou o aproveitamento especial do dominio público local polas entradas de vehículos a través de beirarrúas, e reservas de vía pública para aparcamento exclusivo, parada de vehículos, carga e descarga de mercancías de calquera clase. - Taxa pola prestación de servizos no cemiterio municipal. - Recadación en período executivo de tributos, prezos públicos e calquera outros ingresos de dereito público de carácter non periódico ou de periodicidade inferior ao ano. SEGUNDO.- Publicar este acordo no Boletín Oficial da Provincia e abrir un prazo de 30 días hábiles dende a data de publicación, para a presentación de alegacións ao mesmo. De non presentarse alegacións dentro do prazo establecido, este acordo elevarase a definitivo automáticamente. TERCEIRO.- Facultar ao Sr. Alcalde para a realización dos trámites necesarios.” O que se fai público para xeral coñecemento. Fene, 27 de outubro de 2009. O Alcalde, Asdo.: Iván Puentes Rivera.
04/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 316/2009

Resolución do 5 de outubro de 2009, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ribeira (expediente IN407A 316/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: reforma C. T. Mercado e ampliación potencia. Situación: concello de Ribeira. Características técnicas: Reforma do C. T. Mercado (expediente 30.705), consistente na substitución da máquina transformadora de 630 kVA por outra de 1.000 kVA e a instalación dunha nova de 800 kVA, coa substitución das celas de manobra 2L+1 P por 2L+2P e os respectivos cadros de baixa tensión. Concello de Ribeira. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 5 de outubro de 2009. Constantino Paz Pérez Xefe territorial da Coruña en funcións
04/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26187. Demolición dun edificio e ampliación dun edificio adicado a servicios hixienicos

INFORMACIÓN PÚBLICA ANUNCIO CLAVE: DH W.15.26187 Camping Los Manzanos, C. B. con CIF E15369515, e con enderezo en As Maceiras, nº 2.15173 Oleiros. Solicita AUTORIZACIÓN para demolición dun edifico e ampliación de outro, na zona de policía do río Couto, no lugar de Franzomel, na parroquia de Liáns, no T. M. de Oleiros. As obras solicitadas consisten na demolición dun edificio e ampliación dun edificio adicado a servicios hixienicos do propio camping, cunha superficie construida de 153,85 m2 O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 21 de outubro do 2009. O Xefe de Servicio da Zona Galicia Norte Asdo. Luis García Alonso
04/11/2009 | Administración LocalMunicipal
A Coruña
Contratación
Anuncio procedemento aberto referencia As-63/2009

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-63/2009 2. Obxecto do contrato: servizo de axuda a domicilio para persoas dependentes. Duración: dous anos prorrogables por un máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 1.710.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13’00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Edictos de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 19 de outubro de 2009 O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
04/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial de A Coruña
Servizo de Infraestruturas
Expropiacións

ANUNCIO En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo de Infraestruturas procede a efectuar o pago dos mutuos acordos correspondentes ó expediente de expropiación forzosa instruído para o Concello de Mugardos por mor das obras do proxecto: “MELLORA DA SEGURIDADE VIAL NAS ESTRADAS AC-122 E AC-133”, o cal terá lugar os seguintes días: Lugar: Concello de Mugardos Data: 12 de novembro de 2009 De 10.00 a 11.30 horas: dende Elias Miguel Rukhsana Tainta Casadamon, Juana Rocio Eijo Del Arco, ata Mohamed Anuar Doble Djikine, M.ª Genoveva. Data: 13 de novembro de 2009 De 10.00 a 11.30 horas: dende Digna Carmen Cossu Majado, José, ata Danilo Antonio Frojan Ordiales, Felicidad. A relación de titulares dos bens e dereitos afectados figuran expostos no tablón de edictos do Concello de Mugardos. O pago efectuarase no lugar indicado polo pagador do Servizo e en presenza do representante da Administración e o alcalde e secretario do Concello de Mugardos. O que se fai publico para xeral coñecemento, advertindo ós interesados que o pago farase ós que figuren coma donos da cousa ou titulares do dereito expropiado, non admitíndose representación, senón por medio de poder debidamente autorizado, xa sexa particular para este acto; e que deberán identificarse co documento nacional de identidade ou, no seu defecto, polo coñecemento directo que testifique o alcalde ou secretario do Concello. En A Coruña, a 6 de outubro de 2009. O xefe do Servizo Asdo.: P. S. Antonio N. López Grueiro
04/11/2009 | Administración LocalMunicipal
Oleiros
Secretaría Xeral
Anuncio de licitación para a contratación do servizo de limpeza para as escolas infantís do Concello de Oleiros “A Pardela”, “As Galeras” e “A Canteira”.

ANUNCIO Por Decreto da Alcaldía nº 4818/09 do 30 de outubro, aprobouse o expediente administrativo para a contratación, por medio de procedemento aberto con diversidade de criterios de valoración e polo trámite de urxencia, do contrato administrativo para a prestación de servizo denominada “LIMPEZA PARA AS ESCOLAS INFANTÍS DO CONCELLO DE OLEIROS “A PARDELA”, “AS GALERAS” E “A CANTEIRA””. A través do presente anuncio convócase licitación de acordo coas seguintes condicións: a) Organismo.- Concello de Oleiros. b) Dependencia que tramita o expediente.- Contratación. c) Número de expediente.- 53/09 a) Descrición do obxecto.- “Limpeza para as escolas infantís do Concello de Oleiros “A Pardela”, “As Galeras” e “A Canteira”” b) División por lotes e número.- Indivisión do obxecto do contrato. Non hai lotes. c) Lugar de execucion.- Escolas infantís “A Pardela”, “As Galeras” e “A Canteira” d) Prazo de execución dos traballos.- Dous anos a partir da sinatura do contrato. a) Tramitación.- urxente b) Procedemento.- aberto. c) Forma.- diversidade de criterios de valoración. a) Importe total.- 167.207,04 euros (IVE incluído). a) Provisional.- Non se esixe. b) Definitiva.- 5% do prezo de adxudicación (IVE excluído). a) Entidade.- Concello de Oleiros. Edificio anexo ó do Concello. Departamento de Contratación. b) Enderezo.- Parque Victor Jara s/n b) Localidade e código postal.- 15173 - Oleiros. c) Teléfono.- 981.61.00.00 e) Data límite para a obter documentos e información.- Durante o prazo de presentación de proposicións. Obtención de documentación.- A documentación relativa a esta contratación se poderá obter no perfil de contratante do Concello de Oleiros (www.contrataciondelestado.es ) Clasificación.- Grupo U, subgrupo 1, categoría a). a) Data límite de presentación.- oito (8) días naturais contados a partir do día seguinte ó da publicación do último anuncio de licitación, xa sexa no BOP ou no perfíl de contratante; rematando ás 13 horas. b) Documentación a presentar.- A establecida na cláusula 12 do prego de cláusulas administrativas. c) Lugar de presentacion * Entidade.- Concello de Oleiros. * Enderezo.- Praza de Galicia, nº 1 * Localidade e código postal.- 15173 - Oleiros. d) Prazo durante o cal o licitador ten a obriga de mante-la súa oferta.- Dous meses contados desde a apertura das proposicións. a) Entidade.- Concello de Oleiros. Edificio anexo ó do Concello. b) Enderezo.- Parque Victor Jara s/n c) Localidade.- Oleiros. d) Data e hora.- Indicarase no anuncio que se publique no perfíl do contratante do Concello de Oleiros. Taxa por formar parte nesta licitación: 77,04 € Taxa pola formalización do contrato en documento administrativo: 7,72 € 11. GASTOS DE ANUNCIOS. - Serán de conta do adxudicatario os gastos de publicación de anuncios de licitación en diarios oficiais e medios de comunicación, así como os de adxudicación. Oleiros, 30 de outubro do 2009 O ALCALDE Asdo: Angel García Seoane.
04/11/2009 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Aprobación da modificación da distribución interna do financiamento do Plan de obras e servizos (POS) 2009

ANUNCIO O Pleno da Deputación Provincial da Coruña, na sesión ordinaria que tivo lugar o trinta de outubro de dous mil nove (30/10/2009), acordou a aprobación do asunto que de seguido se menciona:. Aprobación da modificación da distribución interna do financiamento do Plan de obras e servizos (POS) 2009 O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 30 de outubro de 2009 O presidente A secretaria accidental Salvador Fernández Moreda Mª Amparo C. Taboada Gil
04/11/2009 | Administración LocalMunicipal
Laxe
Anuncio de licitación polo procedemento negociado con publicidade da contratación dos seguros de responsabilidade civil xeral do Concello de Laxe e de responsabilidade civil da actividade da Agrupación de Protección Civil

ANUNCIO DE LICITACIÓN POLO PROCEDEMENTO NEGOCIADO CON PUBLICIDADE EXPTE. NÚM.2009/001/00034. OBXECTO: CONTRATACIÓN DOS SEGUROS DE RESPONSABILIDADE CIVIL XERAL DO CONCELLO DE LAXE E DE RESPONSABILIDADE CIVIL DA ACTIVIDADE DA AGRUPACIÓN DE PROTECCIÓN CIVIL DE LAXE. ORZAMENTO BASE DE LICITACIÓN: 6.000,00 euros. LUGAR E PRAZO DE PRESENTACIÓN DE OFERTAS: no Rexistro Xeral do Concello de Laxe nos quince (15) días naturais seguintes á partir do seguinte ao desta publicación, en horario 09.00 a 13.00 horas. A documentación a presentar é a que figura no prego de claúsulas administrativas particulares que poderán consultar no perfil do contratante na páxina web: www.concellodelaxe.com.Para máis información, dirixirse ao Concello de Laxe no teléfono 981 706 903. GARANTÍA PROVISIONAL: non se esixe. GARANTÍA DEFINITIVA: 5 por 100 do importe de adxudicación. GASTOS DE ANUNCIOS DE LICITACIÓN: a conta do contratista adxudicatario. LAXE, 26 de outubro de 2009. O alcalde Antonio Carracedo Sacedón
04/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26756. Legalización dun galpón e peche

INFORMACIÓN PÚBLICA ANUNCIO CLAVE: DH W.15.26756 D. Jesús Mata Cao con CIF XXXXXXXXX, e con enderezo en Ronda de Monte Alto, nº 101, 1 º. 15002 A Coruña. Solicita AUTORIZACIÓN para legalización de galpón e peche, na zona de policía do río Xientiña, no lugar de As Patiñas, na parroquia de Serantes, no T. M. de Oleiros. As obras solicitadas consisten na legalización dun galpón; cunhas dimensións de 6,20 x 5,00 m., cunha altura de 2,30m.; e un peche de parcela mediante postes e malla metálica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 21 de outubro do 2009. O Xefe de Servicio da Zona Galicia Norte Asdo. Luis García Alonso.
04/11/2009 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Aprobación da corrección dun erro no financiamento da 3ª Fase da anualidade 2009 do Plan de cooperación cos concellos (PCC) 2008/2011

ANUNCIO O Pleno da Deputación Provincial da Coruña, na sesión ordinaria que tivo lugar o trinta de outubro de dous mil nove (30/10/2009), acordou a aprobación do asunto que de seguido se menciona:. Aprobación da corrección dun erro no financiamento da 3ª Fase da anualidade 2009 do Plan de cooperación cos concellos (PCC) 2008/2011 O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 30 de outubro de 2009 O presidente A secretaria accidental Salvador Fernández Moreda Mª Amparo C. Taboada Gil
04/11/2009 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración de mobiliario con destino ao edificio para asociación de veciños “San Xoán de Filgueira” en Ferrol

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 09/5021 2. OBXECTO DO CONTRATO: SUBMINISTRACIÓN DE MOBILIARIO CON DESTINO AO EDIFICIO PARA ASOCIACIÓN DE VECIÑOS “SAN XOÁN DE FILGUEIRA” EN FERROL 3. PRAZO DE EXECUCIÓN: 30 días A) Tramitación: Ordinaria B) Procedemento: aberto (con multiplicidade de criterios de adxudicación). A) Presuposto sen IVE: 21.770,66 euros B) Imposto sobre o Valor Engadido (IVE): 3.483,31 Euros C) Presuposto TOTAL (A+B): 25.253,97 Euros 6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación IVE excluído.8. REQUISITOS ESPECÍFICOS DO CONTRATISTA: Ver cláusula 7 do Prego. A) Data límite de presentación de ofertas: nas horas de oficina de 9.00 a 13.00 h dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: admitidas, ata tres; versarán sobre: modelos.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 22 de outubro de 2009 O Presidente, O Secretario, Salvador Fernandez Moreda José Luis Almau Supervía
04/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 290/2009

Resolución do 5 de outubro de 2009, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Teo (expediente 1N407A 290/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. A, L. M. T. S. treito Os Tilos - A Ramallosa. Situación: concello de Teo. Características técnicas: Liña eléctrica de media tensión subterránea a 20 kV, cunha lonxitude de 0,461 km, coa orixe en apoio fin de liña proxectado, condutor tipo RHZ1 12/20 kV 3(1x240) Al, e final na cela do C. T. Catro Camiños. Concello de Teo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 5 de outubro de 2009. Constantino Paz Pérez Xefe territorial da Coruña en funcións
04/11/2009 | Administración LocalMunicipal
Teo
Anuncio de licitación

Contratación da obra de “Abastecemento e saneamento en Xesta-Folgueiras” (PCC 2008/2011) Aprobados por acordo da Xunta de Goberno Local de data 19/10/2009 o expediente e o prego de cláusulas administrativas particulares que rexerán o contrato da obra de “Abastecemento e saneamento en Xesta-Folgueiras” correspondente á ·ª fase da anualidade 2009 do Plan de Cooperación cos Concellos (PCC 2008/2011), por procedemento aberto con varios criterios de adxudicación, publícase o correspondente anuncio de licitación.1.ª.–ENTIDADE ADXUDICADORA. a) Organismo: Concello de Teo. b) Dependencia que tramita o expediente: Secretaría.2.ª.–OBXECTO DO CONTRATO. a) Descrición do obxecto: “Abastecemento e saneamento en Xesta-Folgueiras”. b) Prazo de execución: 4 meses.3.ª.–TRAMITACIÓN, PROCEDEMENTO E FORMA DE ADXUDICACIÓN. a) Tramitación: ordinaria. b) Procedimiento: aberto. c) Forma: procedemento con varios criterios de adxudicación. d) Clasificación: grupo E, subgrupo 1, categoría C.4.ª.–PREZO DO CONTRATO. O prezo do contrato: 325.927,88 € (IVE engadido). 5.ª.–GARANTÍA. Provisional: non se esixe. Definitiva: 5% do prezo de adxudicación do contrato (IVE excluído). 6.ª.- PRAZO DE PRESENTACIÓN DE OFERTAS. O prazo será de vinte e seis días naturais contados a partir do seguinte ó da publicación do presente anuncio no BOP. Se o último día do prazo coincidise en sábado ou inhábil, entenderase prorrogado ó primeiro día hábil seguinte.7.ª.–OBTENCIÓN DE DOCUMENTACIÓN E INFORMACIÓN. Obtención de documentación: Os pregos facilitaranse a través do perfil do contratante do Concello de Teo, na dirección www.concellodeteo.com Información: a) Entidade: Secretaría Xeral do Concello de Teo, en horas de oficina (de 9.00 a 14.00 horas). b) Dirección: A Ramallosa, s/n. c) Localidade e código postal: Teo - 15883. d) Teléfono 981815700. e) Data límite de obtención de documentos e información: durante o período de presentación de ofertas. Teo, 23 de outubro de 2009. O ALCALDE Martiño Noriega Sánchez
04/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26711. Peche de parcela

INFORMACIÓN PÚBLICA ANUNCIO CLAVE: DH W.15.26711 Dona Mª Angeles Casal Pérez con CIF XXXXXXXXX, e con enderezo en Lendoiro, nº 47, Cecebre.15650 Cambre. Solicita AUTORIZACIÓN para peche de parcela, na zona de policía do río Gándara, no lugar de Lendoiro, na parroquia de Cecebre, no T. M. de Cambre. As obras solicitadas consisten na peche de parcela mediante tres filas de bloque de formigón e malla metálica O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 21 de outubro do 2009. O Xefe de Servicio da Zona Galicia Norte Asdo. Luis García Alonso.
04/11/2009 | Administración LocalMunicipal
Pontedeume
Padrón do terceiro trimestre de 2009 de auga, saneamento e depuración

ANUNCIO Aprobado o padrón das taxas de subministro de auga potable, saneamento e depuración correspondente ao terceiro trimestre de 2009 e as liquidacións resultantes deste, cos seguintes datos: ABASTECEMENTO DE AUGA M 3 facturados: 238.616 Padrón: 89.566,18 € (IVE excluído) SANEAMENTO M 3 facturados: 178.622 Padrón: 24.263,61 € (IVE excluído) DEPURACIÓN M 3 facturados: 143.615 Padrón: 33.990,46 € (IVE excluído) Expóñense ao público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao padrón todos os interesados poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. O prazo de cobramento en período voluntario abranguerá dende o día 13 de novembro de 2009 ao 13 de xaneiro de 2010. O pagamento farase efectivo nas oficinas da empresa Aquagest. Tamén existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Pontedeume, 27 de outubro de 2009. O ALCALDE Asdo. Gabriel Torrente Piñeiro
04/11/2009 | Administración LocalMunicipal
Frades
Anuncio do contrato de subministro de tractor e accesorios

A Xunta de Goberno de este Concello, en Sesión celebrada o día trece de outubro do ano actual, acordou aprobar o prego de condicións administrativas particulares para a contratación, polo procedimento aberto, do suministro de un tractor e varios accesorios para o mesmo. A tenor dos extremos aprobados no prego de condicións administrativas e prego de prescripcións técnicas; faise público o correspondente anuncio para a contratación deste contrato de suministro: Entidad adxudicataria: Concello de Frades. Dependencia que tramita o expediente: secretaria. Descripción do obxeto: Suministro de tractor e de diversos accesorios para servizo do Concello. Cas características que figuran no prego de prescripcións técnicas. Prazo de entrega: dous meses dende a contar dende o día seguinte a publicación deste anuncio. Tramitación: ordinaria. Procedimento: procedimento aberto. PRESUPUESTO DE LICITACIÓN: 102.980,19 €. IVA: 16.476,83 €. TOTAL: 119.457,02 €. Obteción de información e documentación: Concello de Frades, Cimadevila, n°. 10. Telefono: 981695567. Fax: 981 695579. Dirección internet perfil del contratante: www.concellodefrades.es Prazo de presentación de ofertas: 15 días naturais dende o día seguinte a a publicación deste anuncio. Documentación a presentar: a que figura no pliego de clausulas administrativas. FRADES, 15 de outubro de 2009. Fdo./ Jesús Miguel Prado Patiño. Alcalde - Presidente do Concello de Frades.
04/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial de A Coruña
Servizo de Infraestruturas
Pagamento de depósitos previos

PAGO DE EXPEDIENTE DE DEPÓSITOS PREVIOS POR MOR DA OBRA: “MODIFICADO N.° 1 MELLORA DE TRAZADO E CAPACIDADE DA C-550. CEE - TUI.” TREITO: MUROS - NOIA. SUBTREITO: LIMITE MUNICIPAL DE MUROS CON SERRA DE OUTES - NOIA. CLAVE: AC/03/006.01. M1 T. M.: SERRA DE OUTES. LUGAR: Centro Social Serra de Outes (praza do Bosque, s/n). IMPORTE EXPEDIENTE: 25.823,26 €. DÍA: 17 de novembro de 2009. HORA: de 10.00 a 12.00 horas. PAGO DE EXPEDIENTE DE DEPÓSITOS PREVIOS POR MOR DA OBRA: “OBRAS COMPLEMENTARIAS DAS DE MELLORA DE TRAZADO E CAPACIDADE DA C-550. CEE - TUI.” TREITO: MUROS - NOIA. SUBTREITO: LIMITE MUNICIPAL DE MUROS CON SERRA DE OUTES - NOIA. CLAVE: AC/03/006.01. C1 T. M.: SERRA DE OUTES. LUGAR: Centro Social Serra de Outes (praza do Bosque, s/n). IMPORTE EXPEDIENTE: 1.363,01 €. DÍA: 17 de novembro de 2009. HORA: de 10.00 a 12.00 horas. Recibido o libramento para o pagamento dos expedientes de expropiación forzosa de referencia e facéndose efectivo polo pagador, sinalouse por este Servizo, no cumprimento do disposto no artigo 49 do Regulamento de Expropiación Forzosa de 26 de abril de 1957, a data para a efectividade dos mesmos, ós titulares dos bens e dereitos expropiados que figuran na relación exposta no taboleiro de edictos do Concello. O pago efectuarase no centro social do Concello arriba indicado polo pagador e en presenza do representante da Administración e do alcalde e secretario do citado Concello. O que se fai público para xeral coñecemento, advertindo ós interesados que o pago farase precisamente ós que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditar a sucesión en caso de figurar o predio a nome de herdeiros; e que deberán identificarse co documento nacional de identidade nu no seu defecto, polo coñecemento directo que testifiquen o alcalde ou o secretario do Concello. A Coruña, a 14 de outubro de 2009. O xefe do Servizo de Infraestruturas Asdo.: Antonio López Grueiro
04/11/2009 | Administración LocalMunicipal
Laxe
Anuncio de licitación polo procedemento negociado con publicidade da contratación dos seguros de vehÍculos do Concello de Laxe

ANUNCIO DE LICITACIÓN POLO PROCEDEMENTO NEGOCIADO CON PUBLICIDADE EXPTE. NÚM.2009/001/00032. OBXECTO: CONTRATACIÓN DOS SEGUROS DE VEHÍCULOS DO CONCELLO DE LAXE. ORZAMENTO BASE DE LICITACIÓN: 5.000,00 euros. LUGAR E PRAZO DE PRESENTACIÓN DE OFERTAS: no Rexistro Xeral do Concello de Laxe nos quince (15) días naturais seguintes a partir do seguinte ao desta publicación, en horario 09.00 a 13.00 horas. A documentación a presentar é a que figura no prego de claúsulas administrativas particulares que poderán consultar no perfil do contratante na páxina web: www.concellodelaxe.com.Para máis información, dirixirse ao Concello de Laxe no teléfono 981 706 903. GARANTÍA PROVISIONAL: non se esixe. GARANTÍA DEFINITIVA: 5 por 100 do importe de adxudicación. GASTOS DE ANUNCIOS DE LICITACIÓN: a conta do contratista adxudicatario. LAXE, 26 de outubro de 2009. O alcalde Antonio Carracedo Sacedón
04/11/2009 | Administración LocalMunicipal
Camariñas
Edicto de incoación de baixas de oficio no padrón municipal de habitantes

EDICTO Esta Alcaldía ditou resolución o día 02-09-2008 na que se acorda, de conformidade co preceptuado no artigo 72 do Regulamento de poboación e demarcación territorial das entidades locais, iniciar o expediente de baixa de oficio no padrón municipal de habitantes das persoas que a continuación se relacionan, por incumprimento da lexislación vixente en materia de padrón de habitantes, ao figurar empadroados incumprindo os requisitos establecidos no artigo 54 do citado Regulamento, por non residir no municipio durante a maior parte do ano. Ao non ser posible practicar a notificación persoal aos interesados, ábrese un prazo de quince días que comezarán a contar a partir do seguinte ao da publicación deste anuncio no Boletín Oficial da Provincia, para que os interesados manifesten se están ou non de acordo coa baixa, podendo alegar e presentar ante esta Alcaldía os documentos e xustificacións que estimen pertinentes, co obxecto de acreditar que é neste municipio no que residen o maior número de días ó ano. Advírtese que finalizado o dito prazo, continuaranse os trámites necesarios para proceder ás baixas de oficio. Camariñas, 27 de outubro de 2009. O alcalde Manuel Valeriano Alonso de León
04/11/2009 | Administración LocalMunicipal
Pontedeume
Anuncio de información pública de actividades suxeitas a avaliación de incidencia ambiental

En cumprimento do disposto no artigo 8.3º do Decreto 133/2008, do 12 de xuño, polo que se regula a avaliación de incidencia ambiental, sométese a información pública o expediente polo que Montajes Fertri S. L. solicita licenza de apertura para nave industrial con destino á fabricación de invernadoiros metálicos, no Polígono empresarial de Vidreiro, parcelas 32 e 33, Campolongo, deste término muncipal, a fin de que todas as persoas que se consideren afectadas dalgún modo pola actividade poidan examinar o expediente completo e alegar o que consideren oportuno, por escrito no rexistro xeral deste concello, no prazo de 20 días, que comezarán a contar desde o día seguinte ao da última inserción deste anuncio no Boletín Oficial da Provincia e no Diario Oficial de Galicia. Pontedeume, 2 de novembro de 2009. O alcalde, Gabriel Torrente Piñeiro.
04/11/2009 | Administración LocalMunicipal
A Laracha
Aprobación definitiva da modificación orzamentaria

EDICTO Tendo quedado definitivamente aprobado polo Pleno deste Concello o expediente de suplemento de crédito número 2 de 2009, por acordo do Pleno adoptado en sesión celebrada o día 30 de setembro de 2009 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, faise público que o orzamento do ano 2009, trala entrada en vigor do devandito expediente, tanto no estado de gastos como no estado de ingresos, ascende á cantidade de DOCE MILLÓNS CENTO NOVENTA E UN MIL DOUSCENTOS CINCUENTA E TRES EUROS CON TRINTA E NOVE CÉNTIMOS DE EURO (12.191.253,39 €), correspondendo a cada capítulo as cantidades que de seguido se expresan, segundo o seguinte detalle: ORZAMENTO DE GASTOS ORZAMENTO DE INGRESOS A Laracha, 28 de outubro de 2009. O ALCALDE José Manuel López Varela
04/11/2009 | Administración LocalMunicipal
Vilarmaior
Aprobación inicial de ordenanza fiscal

ANUNCIO O Pleno deste concello, en sesión celebrada o día 15 de outubro de 2009, acordou aprobar inicialmente a Ordenanza fiscal reguladora da taxa pola prestación do servizo público municipal de axuda no fogar, e de acordo co disposto no artigo 17.2 do RDL 2/2004 polo que se aproba o texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a ordenanza entenderase aprobada definitivamente. Vilarmaior, 15 de outubro de 2209. O ALCALDE Carlos Vázquez Quintián
04/11/2009 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Especiais
Aprobación da segunda fase do Plan provincial de axuda contra a crise destinado ao financiamento dos gastos de reposición asociados ao mantemento dos servizos públicos esenciais dos concellos 2009 (PAC-2)

ANUNCIO O Pleno da Deputación Provincial da Coruña, na sesión ordinaria celebrada o día trinta de outubro de dous mil nove (30-10-2009), acordou, entre outros, o seguinte asunto:  Aprobación da segunda fase do Plan provincial de axuda contra a crise destinado ao financiamento dos gastos de reposición asociados ao mantemento dos servizos públicos esenciais dos concellos 2009 (PAC-2). O que se expón ó público por un prazo de dez días, a contar dende o seguinte á inserción deste anuncio no Boletín Oficial da Provincia, co obxecto de que poidan presentarse as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 30 de outubro de 2009 O presidente, A secretaria accidental., Salvador Fernández Moreda Mª Amparo C. Tabeada Gil